Δασκαλιό Κουφονησίων

Για συνώνυμες νησίδες στην Ελλάδα δείτε το λήμμα: Δασκαλιό

Το Δασκαλιό ή Δασκαλειό είναι νησίδα των Κυκλάδων, στη συστάδα των Κουφονησίων και ανήκει στις Μικρές Κυκλάδες. Βρίσκεται δυτικά της νησίδας Κέρου σε απόσταση 100 μέτρων και από το 1965 έχει κηρυχθεί αρχαιολογικός χώρος εξ αιτίας των εκτεταμένων ευρημάτων, που υπάρχουν εκεί, όπως και στον απέναντι Κάβο Δασκαλιού της Κέρου. Έχει εντοπιστεί εκτεταμένος οχυρωμένος οικισμός της Πρωτοκυκλαδικής εποχής. Λόγω αυτού του πολιτιστικού της πλούτου έχει λεηλατηθεί επανειλημμένα κατά το παρελθόν από λαθρανασκαφείς αρχαιοκάπηλους. Από εκεί προέρχεται ο λεγόμενος «Θησαυρός της Κέρου», που  παλαιότερα ανήκε στη συλλογή Έρλενμαγερ, ενώ σήμερα το μεγαλύτερο τμήμα του στο Μουσείο Κυκλαδικής Τέχνης. Η νησίδα σύμφωνα με την απογραφή του 2011 είναι ακατοίκητη και υπάγεται στη δημοτική κοινότητα Κουφονησίων του δήμου Νάξου & Μικρών Κυκλάδων«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10849 (σελ. 375 του pdf). 

 Εξωτερικοί σύνδεσμοι 

 Ο θησαυρός της Κέρου... από τον ιστότοπο Η μηχανή του χρόνου

Παραπομπές

Κατηγορία:Βραχονησίδες των Κουφονησίων